text: L'encesa oficial dels llums de Nadal es posposa un dia pel mal temps | Nova Ràdio Lloret
  Imatge: L'arbre de Nadal s'ha muntat al Mirador dels Campions | Font: NRLL
  http://www.ixac.tv/nova_radio_lloret/mp3/talls_veu/2019/12/02122019-lara-torres-llums.mp3
  L'Ajuntament ha anunciat que finalment l'encesa oficial de llums de Nadal es farà demà divendres. La previsió era fer una festa avui dijous a la tarda, però el mal temps, tant la pluja com el vent, han portar el Consistori a decidir posposar-ho per assegurar-se que l'acte es podrà fer amb normalitat.
  Sí que es mantindrà el format previst, és a dir, es farà una festa al Mirador dels Campions, on hi haurà música i xocolata desfeta per a tothom. La regidora de Promoció Econòmica, Lara Torres, assegura que serà una tarda animada i espera que sigui concorreguda.
  Així doncs, a partir de demà a la tarda quedaran enllumenats els carrers principals del centre i dels barris de Lloret, amb l'objectiu de fer ambient nadalenc a tot el municipi i, sobretot, dinamitzar les zones comercials.